SK: Itäpuiston raa'an murhan käsittely hovioikeuteen syyskuussa | Radio Pori
19.5.2020, 11:16 – päivitetty 20.5.2020, 7:06
Syyskuussa 2018 Itäpuistossa tapahtunutta erittäin raakaa murhaa ryhdytään käsittelemään Vaasan hovioikeudessa syyskuussa, kertoo Satakunnan Kansa.
Satakunnan käräjäoikeus tuomitsi viime joulukuussa 29-vuotiaan irakilaismiehen elinkautiseen vankeusrangaistukseen. Mies murhasi erittäin raa’alla tavalla vuonna 1964 syntyneen tyttöystävänsä.
Uhrin ruumiista löytyi yli 30 teräaseella tehtyä vammaa. Lisäksi ruumista oli yritetty polttaa ja hänen päänsä oli yritetty leikata irti ruumiista.
Surmatyön motiiviksi paljastui mustasukkaisuus ja naisen halu päättää seurustelusuhde miehen kanssa.
Vaasan hovioikeus aloittaa asian käsittelyn 29. syyskuuta.